《初夏陈秋涛叶明生邀酌东皋舒啸台分得年字》
明代·黄士俊

信步招寻物外缘，湖山晴望半含烟。嵯峨楼榭天馀尺，隐映蓬壶境自仙。

掉影近依花径度，霞光遥共绮窗连。同游雅得清虚意，坐畅元风欲判年。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。